Reine onbesmette godsdiens! | ASR Martins Ministries
Ek het nou die dag op hierdie baie interessante Skrifgedeelte afgekom wat my 'n bietjie aan die dink gesit het. Hierdie Skrifgedeelte, het ek onmiddellik besef, weerspieël die kern van die hart van God:
Behalwe dat God wil hê dat ons rein moet lewe is dit vir Hom baie belangriker dat ons die hulpbehoewendes moet help. Dit word in hierdie Skrifgedeelte eerste genoem. Daar is dus 'n "basiese" of "redelike" godsdiens wat ons moet demonstreer. Hierdie basiese of redelike godsdiens is om na ander mense om te sien. Dit is om vir ander mense te sorg. Dit is om hulle wat in nood verkeer te help. Dit laat my dink aan 'n ander Skrifgedeelte wat dieselfde ding sê:
Mattheus 25: 32-46
Want Ek het honger gehad, en julle het My te ete gegee; Ek het dors gehad, en julle het My te drinke gegee; Ek was 'n vreemdeling, en julle het My herberg gegee;
En wanneer het ons U 'n vreemdeling gesien, en herberg gegee; of naak, en geklee?
Ek was 'n vreemdeling, en julle het vir My nie herberg gegee nie; naak, en julle het My nie geklee nie; siek en in die gevangenis, en julle het My nie besoek nie.
Dan sal hulle Hom ook antwoord en sê: Here, wanneer het ons U honger gesien of dors of 'n vreemdeling of naak of siek of in die gevangenis, en U nie gedien nie?
Ek sou gedink het dat God sou sê: "Gaan weg van my julle vervloektes, want julle het Jesus Christus verwerp!" Dit is natuurlik baie belangrik om Jesus Christus aan te neem as jou Verlosser. Sonder Jesus is ons verlore want ons word uit genade gered en nie deur werke nie.
Maar ja, soos julle kan sien gaan Hy iets heel anders vir ons sê wanneer ons voor die regterstoel van God verskyn. Dit is vir my baie duidelik dat ons in ons Christenskap vrug móét dra. Daar moet die werke wees wat by Christenskap pas. Die boom word geken aan sy vrugte. Mense gaan eendag voor die troon van God verskyn en verwerp word omdat hulle nie 'n "redelike" of "onbesmette" godsdiens geleef het nie. Ons moet dus 'n Romeine 12 "godsdiens" handhaaf:
Die volmaakte wil van God is dat ons na mekaar moet omsien. Ons moet die weduwees en die wees asook die armes en ander hulpbehoewendes besoek. Ons moet hulle soek en vir hulle kos gee en klere gee. Ons moet hulle help.
Mense, hierdie is groot! Dit is die kern van die hart van God. Daarvan is ek seker. Dit laat mens dink nè.